**МКОУ «Кединская СОШ»**

**Мероприятие.**

**Рахьдал мац1 к1одо гьабиялъул къо.**

**«Дир мац1 - дир рух1»**

**Мероприятиялъул мурад:**

1. **Рахьдал мац1алдеги адабияталдеги ц1алдохъабазул рокьи бижизаби.**
2. **Рахьдал мац1алул кумекалдалъун лъималазе камилаб тарбия кьей.**
3. **Маг1арул мац1 лъаялъул бугеб к1варги пайдаги лъималазда бич1ч1изаби.**

**Дир мац1, дир рух1, дир бечелъи!**

**Метер маг1арул мац1 хвезе батани,**

**Хваги дун жакъаго, жаниб рак1 кьвагьун.**

**- Рорч1ами, лъимал, муг1алимзаби!**

**Жакъа нилъ рак1арун руго нилъерго рахьдал мац1алъул къо к1одо гьабун т1обит1улеб тадбиралда.**

**Изну кье дие жакъасеб гьаб данделъи рагьараблъун рик1к1ине!**

***(слайдал мац1алъул х1акъалъулъ поэтаз абурал раг1абигун ругел)***

**Мац1 ккола щиб халкъ босаниги, гьелъул миллаталъул бечелъиялда гьоркьоб бищун аслияб хазина.**

**Мац1 т1аг1иналдалъун халкъалъул миллатги т1аг1уна.**

**Гьединлъидал, щибаб халкъ –миллаталъул мац1 ц1уни ккола ц1акъ к1удияб к1вар бугеб масъалалъун.**

**Дунялалъул цивилизация цебе т1унаг1ан, ц1иял технологиязул к1вар халкъалъул г1умруялда жаниб ц1ик1к1анаг1ан, ц1ик1к1унеб буго к1вар халкъазда гьоркьосел мац1азулги.**

**Т1олго Россиялда жанир ругел халкъ- миллатазул г1адамалцоцада рич1ч1изе кумек гьабулел г1урус мац1алъулги, дунялалъулго г1алам цоцада бич1ч1изе х1алт1изабулеб инглис мац1азулги к1вар къо бахъанаг1ан ц1ик1к1унеб буго. Гьеб ц1ик1к1анаг1ан гьелдаго цадахъ г1исинмиллатазул мац1азул к1вар къо бахъанаг1ан дагьлъулеб буго.**

1 чтец:

**Щай дие къвариг1ун бугеб Дагъистан,**

**Дир гьаракь бахъани дир лъималахъа?!**

**Щай дий маг1аруллъи, маг1арул чаг1аз**

**Чияр мац1 бицунеб жидерго гъаст1а?!**

**( Расул Х1амзатов)**

**Дунялалъул маг1ишаталда хадур лъугьун сверухъ бугебщиналъулъ материалияб гуреб рахъ бихьулеб гьеч1о г1емерисел улбузда.**

**2 чтец:**

**Ассаламу г1алайкум,**

**Аваразул миллат- мац1,**

**Адаб кьоч1ое лъураб,**

**Ахир рокьуе гьеч1еб.**

**Армяназул пашманлъи**

**Арарат мег1ер буго.**

**Аваразул пашманлъи,**

**Авар мац1 лъач1ел лъимал.**

**3 чтец:**

**« Дунги муг1рулги маг1арул мац1алъ гаргадула, маг1арул мац1 – муг1рузул мац1 буго. Дагъистан лъазе ккани, маг1арул мац1 лъазе кола. Дагъистан бич1ч1изе ккани , маг1арулал рич1ч1изе кола.» -гьедин хъвана Мух1амад Ах1мадовас.**

**4 чтец:**

**Къват1ир улкабазда авар наслаби.**

**Умумузул мац1алъ гаргаданиги,**

**Гуро, дир Дагъистан, дур шагьаралда**

**Шагьидлъун батула дида авар мац1.**

**(М. Гунащев)**

**5 чтец:**

**Дие киналго мац1ал, киналго ц1ваби хириял руго. Амма щивасул жиндирго мац1ги жиндирго ц1ваги буго.**

**Дир мац1 – гьеб маг1арул мац1 буго.**

**Гьеб дие бокьула. Бокьула гьит1инаб халкъалъул г1агараб мац1.**

**6 чтец:**

**Авар мац1**

**(Р. Х1амзатов)**

**Рахьдал мац1ги, рух1ияб культураги, г1адаталги, г1елалъ г1елалъухъе кьолаго, умумуз нилъехъе щвезарун руго.**

**Умумузул гьеб хазина нилъее щвезабун буго зах1матал нухаздалъун, жидерго к1алзулаб пагьму- гьунаралдалъун, г1елму гьабиялъул лъик1ал мисалаздалъун ц1унун ва т1адеги бечедги гьабун.**

**Нилъеде ирга щведал, гьеб хазина билизе тезе бегьилищ?**

**7 чтец:**

**Гьаб мац1алъ панаяб кеч1 ах1улаго,**

**Киниги гьулакги к1ик1ана нилъер.**

**Гьаб мац1алъ рокъоса унеб мехалда,**

**Нух бит1айгийилан абуна улбуз. ( Р. Х1)**

**8 чтец:**

**Амма бук1аниги ирсалъе щвараб**

**Авар мац1 цо г1ураб хазина буго.**

**Амма гьал кьурабалъ улкаялъ рарал,**

**Мактамазда гьеб мац1 малъизе ккела.(Р.Х1)**

**9 чтец:**

**Маг1арул мац1**

**(Г1-Х1.Шахтаманов)**

**10 чтец:**

**Авар мац1**

**( Ф. Г1алиева)**

**Мац1ги культураги ккола миллаталъул кьуч1, гьелъул кьалбал, гьезие жагъаллъи ккани, миллат т1аг1уна.**

**Жиндирго миллаталъул мац1илъаларев чи, гьеб миллаталъул чи кколаро. Маг1арул мац1 лъаларев чиясда лъаларо маг1арулазул г1адаталги, тарихги, миллаталъул культураги.**

**11 чтец:**

**Маг1арухъе щвеч1ел маг1арул лъимал,**

**Угьдула дун цо- цо нужехъ балагьун.**

**Жидерго бух1игун мах1муд вич1ч1ич1ел ,**

**Маг1арул х1асратгун Х1амзат лъаларел. ( М. Гунащев)**

**12 чтец:**

**Лъаларо, Мух1амад , цогиязул иш,**

**Амма дица дирго рахъалъ абила.**

**Метер маг1арул мац1 хвезе батани,**

**Хваги дун жакъаго, жаниб рак1 кьвагьун.**

**«Бице, эбел, дида умумузул мац1!»**